MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 390
privind modificarea, prin completare, a Regulamentului de funcţionare şi acces în Centrul Istoric al Municipiului Craiova
 Consiliul Local al Municipiului Craiova, întrunit în şedinţa ordinară din data de 28.09.2017;

Având în vedere raportul nr.125691/2017 întocmit de Direcţia Servicii Publice prin care se propune modificarea, prin completare, a Regulamentului de funcţionare şi acces în Centrul Istoric al Municipiului Craiova;

   În conformitate cu prevederile Hotărârii Guvernului nr. 1391/2006, pentru aprobarea Regulamentului de aplicare a Ordonanţei de Urgenţă a Guvernului nr. 195/2002 privind circulaţia pe drumurile publice, cu modificările şi completările ulterioare, Ordonanţei Guvernului nr.2/2001 privind regimul juridic al contravenţiilor, modificată şi completată şi Hotărârii Guvernului nr.965/2001 pentru modificarea şi completarea Regulamentului de aplicare a Ordonanţei de Urgenţă a Guvernului nr. 195/2002 privind circulaţia pe drumurile publice;
  În temeiul art.36 alin.2 lit.c şi d coroborat cu alin.6  lit. a, pct.16, art.45 alin.3, art.61 alin.2 şi art.115 alin.1 lit.b din Legea nr.215/2001 privind administraţia publică locală;
HOTĂRĂŞTE:
Art.1. Se aprobă modificarea Regulamentului de funcţionare şi acces în Centrul Istoric al Municipiului Craiova, după cum urmează:

1.  se modifică art.19 care va avea următorul conținut:

,,Se interzice staţionarea/parcarea autovehiculelor pe zonele pietonale, sau in alte locuri decât cele cu destinaţie de parcare (excepţie făcând cele pentru aprovizionare, în condiţiile prezentului Regulament)”;

2. se modifică, prin completare, art.23, în sensul că după litera e) se introduce litera f) care va avea următorul conținut:

 „Parcarea /staţionarea autovehiculelor în alte locuri decât amplasamentele ce au destinaţie specială de parcare”;

3. se modifică,  prin completare, art.27, în sensul că după alin.2 se introduce alin.3 care va avea următorul conținut:

 „Operaţiunile de ridicare, transport şi depozitare a vehiculelor staţionate şi parcate neregulamentar se vor efectua de către R.A.T. SRL, conform prevederilor Hotărârii Consiliului Local al Municipiului Craiova nr. 130/2017”.

Art.2. La data intrării în vigoare a prezentei hotărâri, se modifică în mod corespunzător   Hotărârea Consiliului Local al Municipiului Craiova nr.211/2015.
Art.3. Primarul Municipiului Craiova, prin aparatul de specialitate: Serviciul  Administraţie Publică Locală, Direcţia Servicii Publice, S.C. R.A.T. SRL și Poliția Locală a Municipiului Craiova vor aduce la îndeplinire prevederile prezentei hotărâri.

